
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2404 

9 Νοεμβρίου 2015 


ΑΠΟΦΑΣΕΙ Σ 

Α Θ Πρωτ. 15582 
Διεκπ. 10034 

Μεταβίβαση εξουσίας υπογραφής στο Γενικό Γραμ¬ 
ματέα και τους Προϊσταμένους Γενικών Δ/νσεων, 
Δ/νσεων και Τμημάτων των Υπηρεσιών της Βουλής. 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις του άρθρου 65 παρ. 1 και 6 του Συντάγ¬ 
ματος και του άρθρου 11 παρ. 1 και 4 του Κανονισμού 
της Βουλής (Μέρος Κοινοβουλευτικό - ΦΕΚ 106/Α'/1987), 
όπως ισχύει. 

2. Τις διατάξεις των άρθρων 1 παρ. 3, 97 και 164ΣΤ του 
Κανονισμού της Βουλής (Μέρος Β' - ΦΕΚ 51/Α'/1997), 
όπως ισχύει. 

3. Τις διατάξεις του άρθρου 151 παρ. 2 του Κανονισμού 
της Βουλής (Μέρος Β' - ΦΕΚ 51/Α'/97), όπως ισχύει. 

4. Την υπ’ αριθ. 9104/6832/21-08-2009 (ΦΕΚ 1745/Β7 
21-08-2009) απόφαση του Προέδρου της Βουλής «Τρο¬ 
ποποίηση του Ειδικού Εσωτερικού Κανονισμού της 
Επιστημονικής Υπηρεσίας της Βουλής των Ελλήνων», 
όπως ισχύει. 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του Προϋπολογισμού Δαπανών 
της Βουλής, αποφασίζουμε: 

Μεταβιβάζουμε την εξουσία υπογραφής «Με εντολή 
του Προέδρου της Βουλής» ως εξής: 

1. Στον Γενικό Γραμματέα της Βουλής: 

α) Κάθε εγγράφου, διαταγής ή εγκυκλίου, που σκοπεί 
γενικά στη βελτίωση του έργου των Υπηρεσιών της 
Βουλής και στην αναδιοργάνωση και ενεργοποίησή 
τους. 

β) ί) Των πράξεων ή αποφάσεων παροχής πίστωσης 
(ανάληψης υποχρέωσης) άνω του ποσού των τριών χι¬ 
λιάδων ευρώ (3.000 €) πλέον Φ.Π.Α. και μέχρι του ποσού 
των εκατό χιλιάδων ευρώ (100.000 €) πλέον Φ.Π.Α., για 
κάθε περίπτωση. 

μ) Των εντολών προμηθειών ή εκτέλεσης έργων ή 
σύναψης συμβάσεων άνω του ποσού των τριών χιλιά¬ 
δων ευρώ (3.000 €) πλέον Φ.Π.Α. και μέχρι του ποσού 
των εκατό χιλιάδων ευρώ (100.000 €) πλέον Φ.Π.Α., για 
κάθε περίπτωση. 


ιϋ) Της πράξης ορισμού Επιτροπής για την εκποίηση 
αντικειμένων. 

ίν) Των χρηματικών ενταλμάτων άνω του ποσού των 
τριών χιλιάδων ευρώ (3.000 €) πλέον Φ.Π.Α. και μέχρι 
του ποσού των εκατό χιλιάδων ευρώ (100.000 €) πλέον 
Φ.Π.Α. και των χρηματικών ενταλμάτων προπληρωμής 
άνω του ποσού των χιλίων ευρώ (1.000 €) και μέχρι του 
ποσού των εκατό χιλιάδων ευρώ (100.000 €) καθώς και 
της παράτασης χρηματικών ενταλμάτων προπληρωμής 
ανεξαρτήτως ποσού. 

ν) Τ ου συνόλου των ενταλμάτων μισθοδοσίας ή άλλων 
τίτλων, της πληρωμής μισθωμάτων, καθώς και όλων των 
τίτλων πληρωμής που εκδίδει και εκκαθαρίζει η Δ/νση 
Οικονομικών Υπηρεσιών της Βουλής, τα οποία κατά τον 
νόμο και τον Κανονισμό της Βουλής υπογράφονται από 
το εποπτεύον όργανο. 

γ) Των αποφάσεων αύξησης οποιοσδήποτε πίστωσης 
του Προϋπολογισμού δαπανών της Βουλής των Ελλή¬ 
νων, όταν αυτή δεν επαρκεί για την κάλυψη υπηρεσι¬ 
ακών αναγκών, με ανάλογη μείωση άλλης πίστωσης. 

δ) Της πράξης προσδιορισμού του ποσοστού των πι¬ 
στώσεων του Προϋπολογισμού Δαπανών της Βουλής 
των Ελλήνων που μπορούν να διατεθούν για ορισμένη 
χρονική περίοδο. 

ε) Των πράξεων ή αποφάσεων συγκρότησης ομάδων 
εργασίας από υπηρεσιακούς παράγοντες, που απο¬ 
σκοπούν στην υποβοήθηση γενικά του έργου και την 
αναδιοργάνωση και δραστηριοποίηση των Υπηρεσιών 
της Βουλής. 

στ) Των πράξεων ή αποφάσεων με τις οποίες επιτρέ¬ 
πεται η ανάθεση, εκτάκτως, σε οποιονδήποτε υπάλληλο 
της Βουλής, παράλληλα με την άσκηση των κυρίων κα¬ 
θηκόντων του ή αποκλειστικά, καθήκοντα οποιοσδήποτε 
υπηρεσίας του ίδιου ή συναφούς κλάδου και ειδικότητας 
ή άλλα σχετικά με τον κλάδο του καθήκοντα. 

ζ) Των πράξεων ή αποφάσεων χορήγησης άδειας ανα¬ 
παραγωγής αντιγράφων, εκδόσεων, πολύτιμων αντι¬ 
κειμένων, εγγράφων, αρχείων, πινάκων, κειμηλίων και 
γενικά υλικών που ανήκουν στην κυριότητα της Βουλής, 
καθώς και φωτογράφησης και βιντεοσκόπησης χώρων 
του Κοινοβουλίου. 

η) Τ ων εντολών άσκησης ένδικων μέσων κατά αποφά¬ 
σεων Πολιτικών και Διοικητικών Δικαστηρίων. 

θ) Των ερωτημάτων που απευθύνονται στο Υπηρε¬ 
σιακό και Πειθαρχικό Συμβούλιο για τους υπαλλήλους 

της Βουλής και της κατάρτισης της ημερήσιας διάταξής 
τους με τα προς συζήτηση θέματα. 

ι) Όλων των εγγράφων με τα οποία παρέχονται στα 
Διοικητικά Δικαστήρια και στο Συμβούλιο της Επικρά¬ 
τειας πληροφορίες και οι απόψεις της Υπηρεσίας σε 
εκδικαζόμενες υποθέσεις αρμοδιότητάς τους. 

ια) Ερωτημάτων προς το Νομικό Συμβούλιο του Κρά¬ 
τους ή τον Νομικό Σύμβουλο του Κράτους στη Βουλή, 
με τα οποία ζητούνται γνωμοδοτήσεις ή απόψεις για 
την ορθή εφαρμογή των νόμων και την αντιμετώπιση 
νομικών ζητημάτων. Η αποδοχή όμως ή μη των γνωμο¬ 
δοτήσεων αυτών παραμένει στον Πρόεδρο της Βουλής. 

ιβ) Πράξεων ή αποφάσεων σχετικών με τη θέση υπαλ¬ 
λήλων της Βουλής σε διαθεσιμότητα ή αργία. 

ιγ) Αποφάσεων τοποθέτησης ή μετακίνησης των Προϊ¬ 
σταμένων τμημάτων, γραφείων ή αυτοτελών Υπηρεσιών 
της Βουλής. 

ιδ) Των πράξεων ή αποφάσεων καθορισμού των χώ¬ 
ρων εγκατάστασης των διοικητικών και τεχνικών υπη¬ 
ρεσιών, καθώς και της Βιβλιοθήκης της Βουλής. 

ιε) Αποφάσεων χορήγησης αδειών όλων των κατη¬ 
γοριών σε Προϊσταμένους Γενικών Διευθύνσεων και 
Διευθύνσεων. 

ιστ) Των αποφάσεων για τη μη χορήγηση κανονικής 
άδειας λόγω υπηρεσιακών αναγκών. 

ιζ) Των αποφάσεων συγκρότησης επιτροπών διεξα¬ 
γωγής διαγωνισμών προμήθειας υλικών ή εκτέλεσης 
εργασιών και παραλαβής υλικών ή εργασιών. 

ιη) Των αποφάσεων που προσδιορίζουν την ανάγκη 
υπερωριακής εργασίας κάθε υπηρεσίας. 

ιθ) Των διαταγών μετακίνησης υπαλλήλων εκτός 
έδρας στο εσωτερικό ή εξωτερικό, για εκτέλεση υπη¬ 
ρεσίας, καθώς και πράξεων αναγνώρισης των σχετικών 
δαπανών. 

κ) Της απόφασης συγκρότησης της Προϊσταμένης 
Αρχής, κατά τις διατάξεις περί εκτέλεσης δημοσίων 
έργων και εκπόνησης μελετών. 

κα) Των αποφάσεων ή πράξεων επί όλων των έργων 
και μελετών της Βουλής, που αφορούν, ιδίως, μελέτες 
και έργα που εκτελούνται σε κτίρια, στα οποία στε¬ 
γάζονται οι Υπηρεσίες της Βουλής, κατά τις γενικές 
διατάξεις για την εκτέλεση δημόσιων έργων και την 
εκπόνηση μελετών, όπως κάθε φορά ισχύουν. 

κβ) Των αποφάσεων ορισμού των οργάνων που απο- 
φαίνονται ή γνωμοδοτούν κατά τις κείμενες διατάξεις 
για την εκτέλεση δημοσίων έργων και την εκπόνηση 
μελετών. 

κγ) Των αποφάσεων διάθεσης πιστώσεων για την 
εκτέλεση έργων και την εκπόνηση μελετών και μέχρι 
το ανώτατο ποσό, που προβλέπεται από τον Κανονισμό 
της Βουλής. 

κδ) Των αποφάσεων για την πληρωμή εργολάβων και 
μελετητών, κατά τις κείμενες διατάξεις. 

κε) Των αποφάσεων καταβολής αποζημιώσεων σε 
υπαλλήλους ιδιωτικού δικαίου και επιστημονικούς συ¬ 
νεργάτες Βουλευτών. 

κστ) Των αποφάσεων ή πράξεων, για τις οποίες μετα¬ 
βιβάζεται η εξουσία υπογραφής με την παρούσα από¬ 
φαση στους Προϊσταμένους των οργανικών μονάδων, 
εφόσον ο Γενικός Γραμματέας κρίνει ότι η μεταβίβαση 
επιβάλλεται για την εύρυθμη λειτουργία των Υπηρεσιών 
της Βουλής. 


κζ) Των αποφάσεων μετακίνησης Βουλευτών που 
συμμετέχουν σε επιτροπές, αντιπροσωπείες, αποστο¬ 
λές ή μεμονωμένα, εκτός έδρας στο εσωτερικό ή το 
εξωτερικό, για ειδική αποστολή και αναγνώρισης των 
σχετικών δαπανών. 

2. Στον Προϊστάμενο της Γ ενικής Διεύθυνσης Κοινο- 
βουλευτικού'Εργου και όταν απουσιάζει, κωλύεται ή δεν 
υπάρχει, στον Προϊστάμενο υποκείμενης Διεύθυνσης με 
τον περισσότερο χρόνο άσκησης καθηκόντων Προϊστα¬ 
μένου Διεύθυνσης: 

α) Της προσυπογραφής των αποσπασμάτων των επι¬ 
κυρωμένων πρακτικών κατά το άρθρο 104 παρ. 7 του 
του Κανονισμού της Βουλής (Μέρος Κοινοβουλευτικό). 

β) Όλων των εγγράφων και εντολών που αφορούν την 
εκτέλεση των αρμοδιοτήτων που του έχουν ανατεθεί 
ή των εγγράφων με τα οποία ζητούνται ή παρέχονται 
πληροφορίες που έχουν σχέση με τη δραστηριότητα 
της Γ ενικής Δ/νσης. 

3. Στον Προϊστάμενο της Γ ενικής Διεύθυνσης Διεθνών 
Σχέσεων και Επικοινωνίας και όταν απουσιάζει, κωλύε¬ 
ται ή δεν υπάρχει, στον Προϊστάμενο υποκείμενης Δι¬ 
εύθυνσης που έχει ασκήσει καθήκοντα Προϊσταμένου 
Διεύθυνσης περισσότερο χρόνο, όλων των εγγράφων 
και εντολών που αφορούν την εκτέλεση των αρμοδιο¬ 
τήτων που του έχουν ανατεθεί ή των εγγράφων με τα 
οποία ζητούνται ή παρέχονται πληροφορίες που έχουν 
σχέση με τη δραστηριότητα της Γ ενικής Δ/νσης. 

4. Στον Προϊστάμενο της Γ ενικής Διεύθυνσης Διοικητι¬ 
κής Υποστηρίξεως και όταν απουσιάζει, κωλύεται ή δεν 
υπάρχει, στον Προϊστάμενο της Διεύθυνσης Ανθρώπινου 
Δυναμικού και Επιμορφώσεως: 

α) Των πράξεων ή αποφάσεων, με τις οποίες ρυθμίζο¬ 
νται θέματα υπηρεσιακής κατάστασης των υπαλλήλων 
της Βουλής. 

β) Των αποφάσεων τοποθέτησης ή μετακίνησης υπαλ¬ 
λήλων πλην των Προϊσταμένων Οργανικών Μονάδων. 

γ) Των εγγράφων, με τα οποία ζητούνται ή παρέχονται 
πληροφορίες για την άσκηση των αρμοδιοτήτων που 
έχουν δοθεί σ’ αυτόν και σε κάθε υπηρεσιακή μονάδα 
που εποπτεύει. 

δ) Των αποφάσεων χορήγησης κανονικών και όλων 
των ειδών των αδειών στους Προϊσταμένους Τμημάτων, 
γραφείων και αυτοτελών Υπηρεσιών της Βουλής, στους 
υπαλλήλους της Βουλής, καθώς και των εντολών παρα¬ 
πομπής για εξέταση σε υγειονομική επιτροπή. 

ε) Των αποφάσεων αλλαγής επωνύμου των γυναι- 
κών-υπαλλήλων της Βουλής, όταν συντρέχει νόμιμη 
περίπτωση. 

στ) Της υπογραφής βεβαιώσεων ή πιστοποιητικών για 
νόμιμη χρήση σε θέματα που μπορούν, σύμφωνα με τα 
στοιχεία που έχει η Υπηρεσία, να βεβαιωθούν, εκτός από 
τις περιπτώσεις για τις οποίες ειδικά εξουσιοδοτούνται 
με την απόφαση αυτή άλλα όργανα. 

ζ) Των αποφάσεων και σχετικών συμβάσεων, με τις 
οποίες καθορίζονται ή αναπροσαρμόζονται, με βάση 
συλλογικές συμβάσεις ή διαιτητικές αποφάσεις ή 
υπουργικές αποφάσεις που ισχύουν κάθε φορά, οι απο¬ 
δοχές του προσωπικού της Βουλής με σχέση ιδιωτικού 
δικαίου, καθώς και των επιστημονικών συνεργατών των 
Βουλευτών. 

η) Της επικύρωσης αντιγράφων εξερχομένων και ει¬ 
σερχομένων εγγράφων διαβαθμισμένης αλληλογραφίας. 

θ) Των αποφάσεων προσαύξησης των αποδοχών με 
όλα τα επιδόματα των υπαλλήλων της Βουλής. 

ι) Των αποφάσεων ή πράξεων έγκρισης συμμετοχής 
των υπαλλήλων της Βουλής σε προγράμματα μετεκ¬ 
παίδευσης κατά το άρθρο 82 παρ. 6 του Κανονισμού 
της Βουλής (Μέρος Β' - ΦΕΚ 51/Α71997), όπως ισχύει. 

ια) Των αποφάσεων ή πράξεων έγκρισης προγραμ¬ 
μάτων επιμόρφωσης, εκπαίδευσης και μετεκπαίδευσης 
των υπαλλήλων της Βουλής στο εσωτερικό ή το εξω¬ 
τερικό. 

ιβ) Των αποφάσεων ή πράξεων έγκρισης πραγματο¬ 
ποίησης πρακτικής άσκησης φοιτητών Α.Ε.Ι., σπουδα¬ 
στών Τ.Ε.Ι, αποφοίτων δημοσίων Ι.Ε.Κ., πτυχιούχων Β' 
κύκλου σπουδών δημοσίων Τ.Ε.Ε. και των μαθητών Α' 
κύκλου σπουδών δημοσίων Τ.Ε.Ε. στη Βουλή. 

5. Στον Προϊστάμενο της Γενικής Διεύθυνσης Διοικη¬ 
τικής Υποστηρίξεως και όταν απουσιάζει, κωλύεται ή 
δεν υπάρχει, στον Προϊστάμενο της Διεύθυνσης Οικο¬ 
νομικών Υπηρεσιών: 

α) Όλων των εγγράφων και εντολών, που αφορούν την 
εκτέλεση των αρμοδιοτήτων που του έχουν ανατεθεί 
ή των εγγράφων, με τα οποία ζητούνται ή παρέχονται 
πληροφορίες, που έχουν σχέση με την δραστηριότητα 
της Γ ενικής Δ/νσης. 

β) Των πράξεων ή αποφάσεων παροχής πίστωσης 
(ανάληψης υποχρέωσης), εντολών προμηθειών ή εκτε- 
λέσεως έργων ή σύναψης συμβάσεων μέχρι του ποσού 
των τριών χιλιάδων ευρώ (3.000 €) πλέον Φ.Π.Α., για 
κάθε περίπτωση. Των χρηματικών ενταλμάτων μέχρι 
του ποσού των τριών χιλιάδων ευρώ (3.000 €) πλέον 
Φ.Π.Α., και των ενταλμάτων προπληρωμής μέχρι του 
ποσού των χιλίων ευρώ (1.000 €) και σε περίπτωση 
απουσίας ή κωλύματος του Γενικού Γραμματέα, του 
συνόλου των ενταλμάτων μισθοδοσίας ή άλλων τίτλων, 
της πληρωμής μισθωμάτων, κατανάλωσης νερού, ηλε¬ 
κτρικού ρεύματος και φυσικού αερίου, καθώς και όλων 
των τίτλων πληρωμής που εκδίδει και εκκαθαρίζει η 
Δ/νση Οικονομικών Υπηρεσιών της Βουλής, τα οποία 
κατά τον νόμο και τον Κανονισμό της Βουλής, υπογρά¬ 
φονται από το εποπτεύον έργο. 

γ) Της θεωρήσεως των εντολών κινήσεως των οχη¬ 
μάτων της Βουλής. 

6. Στον Προϊστάμενο του Τμήματος Βουλευτών και 
Κομμάτων 

Της θεώρησης των βιβλιαρίων υγείας των Βουλευτών 
και υπογραφής κάθε εγγράφου ή βεβαίωσης σχετικά με 
την υπηρεσία Βουλευτών και της θεώρησης του γνησίου 
της υπογραφής αυτών. 

7. Στους Προϊσταμένους των Διευθύνσεων των Υπη¬ 
ρεσιών της Βουλής. 

Ολων των εγγράφων και εντολών, που αφορούν την 
εκτέλεση της αρμοδιότητας που τους έχει ανατεθεί 
ή αυτών, με τα οποία ζητούνται ή παρέχονται πληρο¬ 
φορίες, που έχουν σχέση με τη δραστηριότητα των 
Διευθύνσεων, των οποίων πρόίστανται. 

8. Στους Προϊσταμένους των Διευθύνσεων Επιστημο¬ 
νικών Μελετών 

Όλων των εγγράφων και εντολών που αφορούν την 
εκτέλεση της αρμοδιότητας που τους έχει ανατεθεί 
ή με τα οποία ζητούνται ή παρέχονται πληροφορίες 
για τη δραστηριότητά τους, καθώς και της θεώρησης, 
της έκδοσης και της διανομής των δημοσιευμάτων των 


Διευθύνσεων, στο πλαίσιο πάντοτε της διοικητικής δι¬ 
εύθυνσης της Επιστημονικής Υπηρεσίας. 

9. Στον Προϊστάμενο της Διεύθυνσης Ανθρώπινου Δυ¬ 
ναμικού και Επιμορφώσεως και όταν απουσιάζει, κωλύ¬ 
εται ή δεν υπάρχει, στον Προϊστάμενο του Τμήματος 
Προσωπικού. 

α) Της μέριμνας για την έγκαιρη προετοιμασία των 
θεμάτων, που χρήζουν της κρίσεως του Υπηρεσιακού 
και Πειθαρχικού Συμβουλίου για τους υπαλλήλους της 
Βουλής. 

β) Πιστοποιητικών ή βεβαιώσεων της υπηρεσιακής 
κατάστασης όλων των υπαλλήλων της Βουλής και των 
επιστημονικών συνεργατών των Βουλευτών. 

γ) Των εντολών δημοσίευσης στην Εφημερίδα της 
Κυβερνήσεως πράξεων ή αποφάσεων του Προέδρου της 
Βουλής ή του Γ ενικού Γ ραμματέα, που δημοσιεύονται 
σύμφωνα με τον Νόμο, όπως επίσης και στις καθημερι¬ 
νές εφημερίδες, περιλήψεων, πράξεων και αποφάσεων 
του Προέδρου της Βουλής. 

δ) Της μέριμνας για την προσαρμογή των αποφάσεων 
και σχετικών συμβάσεων, με τις οποίες καθορίζονται 
ή αναπροσαρμόζονται, με βάση συλλογικές συμβάσεις 
ή διαιτητικές αποφάσεις ή υπουργικές αποφάσεις που 
ισχύουν κάθε φορά, οι αποδοχές του προσωπικού της 
Βουλής με σχέση ιδιωτικού δικαίου, εφόσον δεν ορίζεται 
άλλως από τον Κανονισμό της Βουλής ή ειδικές απο¬ 
φάσεις, καθώς και των επιστημονικών συνεργατών των 
Βουλευτών, όπως και των αποζημιώσεων που καταβάλ¬ 
λονται σ’ αυτούς κατόπιν καταγγελίας της εργασιακής 
τους σχέσης. 

10. Στον Προϊστάμενο της Διεύθυνσης Οικονομικών 
Υπηρεσιών: 

α) των αποφάσεων έγκρισης καταβολής εργοδοτικών 
εισφορών υπέρ τρίτων, 

β) των βεβαιώσεων που αφορούν τη μισθολογική και 
φορολογική θέση βουλευτών και υπαλλήλων, 
γ) κάθε εγγράφου που απευθύνεται σε άλλες αρχές 
και συνοδεύει στοιχεία διαχείρισης, καθώς και των βε¬ 
βαιώσεων όταν υπάρχει πίστωση στον Προϋπολογισμό 
της Βουλής, 

δ) κάθε εγγράφου, με το οποίο ζητούνται ή παρέ¬ 
χονται πληροφορίες σε μισθολογικά και φορολογικά 
γενικά θέματα των Βουλευτών και των υπαλλήλων, 
ε) των εγγράφων, με τα οποία αναζητούνται από τα 
ασφαλιστικά ταμεία των υπαλλήλων οι κρατήσεις και 
εισφορές επί των αποδοχών των υπαλλήλων της Βου¬ 
λής που τυχόν κατεβλήθησαν σε αυτά αχρεωστήτως. 

11. Στον Προϊστάμενο της Διεύθυνσης Τεχνικών Υπη¬ 
ρεσιών 

Κάθε εγγράφου, που έχει σχέση με την ανάγκη εκτέ¬ 
λεσης έργου, την παροχή τεχνικών πληροφοριών για 
όλα τα θέματα που αφορούν την πορεία των εκτελου- 
μένων έργων και εκπονούμενων μελετών, τη συντήρηση 
του Μεγάρου της Βουλής και των κτιρίων που στεγά¬ 
ζουν τις Υπηρεσίες της, καθώς και την προετοιμασία 
των θεμάτων για το Τεχνικό Συμβούλιο της Βουλής. 

12. Στον Προϊστάμενο του Τμήματος Γραμματείας της 
Διεύθυνσης Ανθρώπινου Δυναμικού και Επιμορφώσεως: 

α) Της επικύρωσης όλων των εισερχομένων ή εξερ- 
χομένων εγγράφων κοινής αλληλογραφίας. 

β) Της βεβαιώσεως του γνησίου της υπογραφής όλων 
των υπαλλήλων της Βουλής. 

γ) Της τήρησης του απορρήτου και εμπιστευτικού 
πρωτοκόλλου. 

δ) Της επικύρωσης φωτοαντιγράφων από το προσω¬ 
πικό μητρώο εν ενεργεία ή εν συντάξει υπαλλήλων και 
επιστημονικών συνεργατών Βουλευτών. 

Από την έκδοση της παρούσης παύει να ισχύει η με 
αρ. πρωτ. 13280/8504/9-10-2015 (ΦΕΚ 2182/Β712-10-2015) 
απόφασή μας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Νοεμβρίου 2015 

Ο ΠΡΟΕΔΡΟΣ ΤΗΣ ΒΟΥΛΗΣ 

ΝΙΚΟΛΑΟΣ ΒΟΥΤΣΗΣ 

